BDMS บวก 3% คาดนลท.ซื้อหุ้นก่อน XD 11 ก.ย.นี้ ปันผล 0.25 บ. โบรกฯชูหุ้น “Defensive”
BDMS บวก 3% คาดนลท.ซื้อหุ้นก่อน XD 11 ก.ย.นี้ ปันผล 0.25 บ. โบรกฯชูหุ้น "Defensive" ล่าสุดอยู่ที่ 24.50 บาท บวก 0.80 บาท หรือ 3.38% มูลค่าซื้อขาย 606.45 ล้านบาท
BDMS บวก 3% คาดซื้อหุ้นก่อน XD 11 ก.ย.นี้ ปันผล 0.25 บ. โบรกฯชูหุ้น "Defensive" ล่าสุดอยู่ที่ 24.50 บาท บวก 0.80 บาท หรือ 3.38% มูลค่าซื้อขาย 606.45 ล้านบาท
9 ก.ย. 2562

ผู้สื่อข่าวรายงานว่า ราคาหุ้น บริษัท กรุงเทพดุสิตเวชการ จำกัด(มหาชน) หรือ BDMS ล่าสุด ณ เวลา 11.23 น. อยู่ที่ 24.50 บาท บวก 0.80 บาท หรือ 3.38% สูงสุดที่ 24.50 บาท ต่ำสุดที่ 23.80 บาท ด้วยมูลค่าซื้อขาย 606.45 ล้านบาท

ทั้งนี้ ราคาหุ้น BDMS ปรับตัวขึ้น คาดว่านักลงทุนเข้าซื้อก่อนขึ้นเครื่องหมาย XD ในวันที่ 11 ก.ย.2562 โดย BDMS เตรียมปันผลเป็นเงินสด 0.25 บาทต่อหุ้น กำหนดจ่ายวันที่ 27 ก.ย.2562
โดย บล.กรุงศรี ระบุในบทวิเคราะห์มอง BDMS เป็นหุ้น Defensive stock ประเมินราคาเป้าหมาย 30 บาท/หุ้น โดยธุรกิจโรงพยาบาลเป็นกลุ่มธุรกิจที่คาดว่าจะเติบโตอย่างมากในอนาคต จาก Mega trend ของผู้สูงวัยหรือก้าวเข้าสู่สังคมผู้สูงอายุ (aging society) ซึ่ง BDMS เป็นผู้ประกอบการโรงพยาบาลที่มีศักยภาพและความพร้อมมากที่สุดของเมืองไทย จากจำนวนสาขาที่กระจายทั่วทุกภูมิภาค